**UDHËZIME PËR APLIKANTËT – ORGANIZATAT E SHOQ****ËRISË CIVILE (OSHC-të)**

**në kuadër të thirrjes së tretë publike për OSHC-të për dorëzimin e projekt-propozimeve**

të financuar nga

 **Komuna e Skenderajt**

**dhe**

të monitoruar nga

**Programit Rajonal për Demokraci Lokale në Ballkanin Perëndimor 2 (ReLOaD2)**

**Korrik 2024**

Qëllimi i këtyre udhëzimeve është që t’u ofrohen udhëzime të qarta dhe koncize të gjitha OSHC-ve potenciale[[1]](#footnote-2) që aplikojnë në lidhje me paraqitjen e projekt-propozimeve në përputhje me kornizën e thirrjes publike.

1. **Përshkrim i shkurtër**

Bazuar në memorandumin e bashkëpunimit që ka Komuna e Skenderajt me Programin Rajonal për Demokraci Lokale në Ballkanin Perëndimore, për mbështetjen e Organizatave të Shoqërisë Civile dhe detyrimet që dalin nga memorandumi për hapjen e thirrjes së tretë të pavarur publike, hapë thirrjen për aplikim.

Qëllimi i përgjithshëm për Komunën e Skenderajt në bashkëpunim me ReLOaD është të forcojë demokracinë pjesëmarrëse dhe integrimin në BE të Komunës së Skenderajt, duke forcuar shoqërinë civile dhe duke inkurajuar të rinjtë që të marrin pjesë aktive në procesin e vendimmarrjes dhe duke përmirësuar një mjedis ligjor dhe financiar mbështetës për shoqërinë civile.

Qëllimi specifik i projektit është të forcojë partneritetin ndërmjet autoriteteve lokale dhe shoqërisë civile në Skenderaj, duke përhapur një model të suksesshëm të financimit transparent të projekteve të OSHC-ve (metodologjia LOD[[2]](#footnote-3)), nga buxheti i qeverisjes lokale, që synon pjesëmarrjen më të madhe qytetare dhe pjesëmarrjen e të rinjve në proceset e vendimmarrjes dhe ofrimi i përmirësuar i shërbimeve në komunitetet lokale.

**Objektivi i përgjithshëm i thirrjes publike për projekt-propozimet e OSHC-ve dhe prioritetet e thirrjes publike**

Qëllimi i një thirrjeje publike për OSHC-të është që t’i forcojë më tej partneritetet midis OSHC-ve dhe autoriteteve lokale dhe ta përmirësojë ofrimin e shërbimeve komunale. Fushat e përgjithshme tematike në fokus janë: shërbimet sociale për grupet më të cenueshme, përfshirja sociale, barazia gjinore, mbrojtja e mjedisit, të drejtat e njeriut etj.

**Në këtë thirrje, OSHC-të nga Kosova mund të dorëzojnë projekt propozime, megjithatë prioritet do t'u jepet OSHC-ve që veprojnë në Komunën e Skenderajt.**

Fushat prioritare në komunën e Skenderajt që janë përcaktuar bashkërisht për këtë thirrje publike janë:

**Prioritetet e thirrjes:**

**I. Promovimi dhe zhvillimi i inciativave në teknologjinë e informacionit**

**1.1. Zhvillimi i aftësive hulumtuese kompjuterike dhe sistemeve të informacionit dhe rritja e kapaciteteve në fushat e Programimit, Dizajnit Grafik, Siguri kibernetike etj.**

**1.2 Promovimi i praktikave të shërbimeve digjitale dhe informimi i komunitetit me fokus NVM-të.**

**1.3. Organizmi i ditëve të inovacionit duke përfshirë aktivitete garuese, fushata vetëdijesuese, tryeza dhe panele diskutimi etj.** *(aktivitet e tilla preferohet të jenë pjesë e projekt propozimeve në kuadër të nën-prioriteteve 1.1 dhe 1.2, ose mund të jenë edhe të pavarura. Gjithashtu koha e zbatimit të ditëve të inovacionit preferohet të jetë gjatë vitit 2024).*

**II. Promovimi i praktikave mjedisore dhe shërbimeve turistike miqësore me mjedisin**

**2.1. Ndërtimi i kapaciteteve për definimin dhe ofrimin e produkteve dhe shërbimeve turistike;**

**2.2. Krijimi i mundësive për promovimin e resurseve historike, kulturore dhe gastronomike të vendit;**

**2.3 Edukimi mjedisor për mbrojtjen e mjedisit dhe aksione/nisma për menaxhimin e mbeturinave.**

**III. Promovimi i aftësimit profesional dhe punësimit**

**3.1 Promovimi dhe mbështetja për zhvillimin e ideve për punësim dhe vetëpunësim** (*me përparësi për të rinjtë, gratë dhe PAK*)**;**

**3.2 Ofrimi i trajnimeve profesionale në fushat e makinerisë, dizajnimit të produkteve të drurit, metalit etj. duke përfshirë edhe promovimin e shembujve të suksesshëm të të rinjëve në këto profesione.**

Idetë e projektit të ofruara nën prioritetet kryesore janë një mostër e projekteve të mundshme, por jo të kufizuara për idetë e tjera të projektit që lidhen me fushat kryesore prioritare (teksti në ‘Bold’).

Fonde do t'u ndahen atyre OSHC-ve, projektet e të cilave i kontribuojnë zgjidhjes së një apo më shumë prioriteteve, plotësimit të kritereve dhe kushteve të tjera të thirrjes publike.

1. **Fondet (grantet) në dispozicion për projekte**

Vlera totale e ndarë për këtë thirrje publike është afërsisht **53,000.00 EUR** (plotësisht e financiar nga komuna e Skenderajt).

Vlera e granteve që do të ndahen në kuadër të kësaj thirrjeje publike duhet të jetë midis shumave minimale dhe maksimale në vijim:

* **Minimumi 3,000.00 EUR / Maximumi 10,000.00 EUR;**

Kohëzgjatja e projekteve të ndara mund të jetë prej 6 deri në 9 muaj, duke filluar nga tetori

**Aplikanti mund të dorëzojë maksimumi një projekt propozim në këtë thirrje komunale.**

**Shënim:** Grantet që ndahen në kuadër të kësaj thirrjeje publike mund t’i financojnë shpenzimet administrative[[3]](#footnote-4) dhe shpenzimet e stafit deri në më së shumti 30% të shumës së kërkuar. Shuma totale që ndahet për blerjen e pajisjeve dhe punëve të rindërtimit nuk mund ta tejkalojë 30% të shumës së kërkuar. Minimumi i mbetur prej 40% të fondeve duhet të parashihet për aktivitetet e tjera të projektit. Komuna rezervon të drejtën për të mos i dhënë të gjitha fondet në dispozicion nëse projekt-propozimet e dorëzuara nga OSHC-të nuk i plotësojnë kriteret.

1. **Informata të përgjithshme rreth thirrjes për projekt-propozime**

**Dokumentacioni i detyrueshëm i projektit** duhet të përmbajë dokumentet e mëposhtme dhe të dorëzohet në një kopje elektronike (në pajisje elektronike USB):

### Projekt-propozimin (në formatin Word - Shtojca 1),

### Ndarjen e buxhetit (në formatin Excel - Shtojca 2),

### Matricën e kornizës logjike (në formatin Word - Shtojca 3),

### Planin e veprimit dhe vizibilitetit (në formatin Excel - Shtojca 4),

**Dokumentet shtesë** janë gjithashtu një pjesë e rëndësishme e dokumentacionit të projektit dhe duhet të dorëzohen në mënyrë që projekt propozimi të vlerësohet. Dokumentacioni shtesë

dorëzohet **në të njëjtën pajisje elektronike (USB) në dosjen e shënuar të quajtur "Dokumentacion shtesë"** dhe duhet të përmbajë sa vijon:

* Kopja e skanuar statutit të organizatës (për OSHC-në kryesore të projektit si dhe për partnerët e tjerë të projektit, nëse ka),
* Kopja e skanuar e vlefshme e certifikatës së numrit fiskal (për OSHC-në kryesore të projektit si dhe për partnerët e tjerë të projektit, nëse ka),
* Formulari i skanuar **identifikimit administrativ** i plotësuar (Shtojca 5),
* Formulari i skanuar i **identifikimit financiar** i plotësuar (Aneksi 6),
* **Deklarata e skanuar e plotësuar e përshtatshmërisë** (Shtojca 7),
* Kopja e skanuar e raportit vjetor narrativ të organizatës për vitin paraprak 2023; (përveç nëse organizata është themeluar në vitin aktual),
* Deklarata e skanuar plotësuar e partneritetit (e definuar nga aplikuesit ose e bazuar në formatin e paracaktuar në Shtojcën 8).
* Deklarata e skanuar e plotësuar për financimin e dyfishtë (Shtojca 9)[[4]](#footnote-5)
* Lista e skanuar e plotësuar e kontrollit (Shtojca 10).

**Dokumentet e mëposhtme duhet të dorëzohen në formë të printuar, në të njëjtin zarf/paketë si versioni elektronik (USB) i dokumentacionit të dorëzuar:**

* Kopja e vërtetuar e një certifikate të vlefshme të regjistrimit si organizatë (OSHC) në Kosovë (për OSHC-në kryesore të projektit si dhe për partnerët e tjerë të projektit, nëse ka),
* Kopja e raportit përfundimtar financiar vjetor për vitin paraprak 2023 (bilanci i gjendjes dhe pasqyra e të ardhurave) përveç nëse organizata është themeluar në vitin aktual.

Në rast të miratimit të projekt-propozimit të ndonjë OSHC-je do të kërkohen dokumentet origjinale.

1. **Kush mund të aplikojë?**

Aplikantët e pranueshëm janë:

- Organizatat jofitimprurëse, të themeluara në Kosovë dhe

- me përvojë pune në Komunën e Skenderajt, së paku në një nga prioritetet e thirrjes.

Aplikuesit do të përjashtohen nga pjesëmarrja në thirrjen publike dhe skemën e granteve nëse në kohën e dorëzimit të projekt-propozimeve përfaqësuesi i OSHC-ve janë:

* subjekt i ndonjë konflikti të interesit, sidomos nëse:
* zyrtari komunal/përfaqësuesi i OSHC-ve është anëtar i ndonjë strukture të organizatës aplikuese, bordit të drejtorëve etj.;
* parashihet që zyrtari komunal që është plotësisht i punësuar në komunë të përfshihet në zbatimin e projektit me orar të plotë apo të shkurtuar;
* në projekt parashihen përfitime financiare të drejtpërdrejta ose të tërthorta për zyrtarin komunal/përfaqësuesin i OSHC-ve përmes OSHC-së së shpërblyer në të cilën është i punësuar bashkëshorti/ja, fëmijët, të afërmit e/të tij/saj;
* OSHC-ja aplikuese ka ndonjë lidhje me zyrtarët publikë, anëtarët e komisionit të vlerësimit, etj;
* Është shpallur fajtor/e për dhënie të informatave të rrejshme palës kontraktuese (Komunës së Skenderajt) që është parakusht për pjesëmarrje në thirrjen publike, ose nëse aplikuesit nuk i dorëzojnë informatat e kërkuara,
* Është përpjekur të marrë informata konfidenciale, të ushtrojë ndikim mbi komisionin vlerësues ose palën e autorizuar kontraktuese gjatë thirrjes publike dhe/ose procesit të vlerësimit.
1. **Partneritetet dhe përshtatshmëria e partnerit**

Aplikuesit mund të aplikojnë individualisht ose në partneritet me OSHC-të e tjera.

***Organizatat partnere***

Partnerët e pranueshëm të projektit duhet të plotësojnë të njëjtat kritere të përshtatshmërisë sikurse aplikanti kryesor, me përjashtim të përvojës në Komunë **(shih më lart Kush mund të aplikojë?).** Partnerët e aplikuesve marrin pjesë në hartimin dhe zbatimin e projekteve. Shpenzimet që i shkaktojnë ata hyjnë në kuadër të rregullave të njëjta që zbatohen për shpenzimet që i bëjnë vetë aplikuesit.

Kur aplikohet në partneritet, aplikues do të jetë organizata kryesore, ndërsa nëse përzgjidhet si palë kontraktuese (përfituese), ajo do t’i marrë të gjitha përgjegjësitë ligjore dhe financiare për zbatimin e projektit.

**Deklarata e partneritetit duhet të plotësohet saktë dhe të dorëzohet së bashku me aplikacionin.** Formati i partneritetit duhet të përmbajë detaje për të gjitha OSHC-të e përfshira dhe marrëveshjen e partneritetit në të cilën përcaktohet natyra e bashkëpunimit. Rekomandohet që të përdoret forma e deklaratës së partneritetit në shtojcën 8.

**SHËNIM: OSHC-të me bazë në Komunën e Skenderajt me përvojë pune në Komunën e Skenderajt inkurajohen të aplikojnë.**

**OSHC-të duhet të dokumentojnë përvojën e tyre të punës ose në të kundërtën nuk do të merren parasysh për financim; (atyre do t'u jepet një mundësi për të dhënë këtë informacion në paketën e aplikimit/Shtojca 1. Projekt propozimi, duke shpjeguar përputhjen e tyre me këtë kriter përmes ofrimit të raporteve përkatëse, planeve të punës etj. nëse është e aplikueshme).**

***Organizatat shoqëruese***

Organizata dhe/ose institucione të tjera (p.sh. shkolla, kopshte, muze, etj.) mund të përfshihen në projekt. Organizatat e tilla, si organizata shoqëruese, mund të kenë rol aktual në zbatimin e aktiviteteve, por nuk duhet të kenë ndonjë interes financiar apo interes tjetër nga projekti.

1. **Lokacionet**

Projektet e fituara duhet të realizohen ekskluzivisht në territorin e Komunës së Skenderajt dhe në dobi të qytetarëve të saj.

1. **Llojet e projekteve**

Projektet e fituara nga OSHC-të duhet të përgatiten në përputhje me thirrjen publike dhe prioritetet e përcaktuara. Projektet e OSHC-ve duhet të ofrojnë zgjidhje për nevojat specifike të komunitetit lokal dhe grupeve të synuara të identifikuara nga projekti. Për referencë të lehtë, më poshtë është lista e shembujve të veprimeve mbështetëse në secilën fushë të përcaktuar prioritare të thirrjes:

**Mostrat e prioriteteve të përgjithshme (LOT 1):**

1. **Promovimi dhe zhvillimi i iniciativave në teknologjinë e informacionit**
	1. P.sh. OSHC organizon aktivitete për promovimin e iniciativave ne teknologjinë e informacionit
2. **Promovimi i praktikave mjedisore dhe shërbimeve turistike miqësore me mjedisin**

P.sh. OSHC-të promovojnë praktikat e mira mjedisore, organizojnë ditët e inovacionit.

Organizmi i ditëve të inovacionit duke përfshirë aktivitete garuese, fushata vetëdijesuese, tryeza dhe panele diskutimi etj.*(aktivitet e tilla preferohet të jenë pjesë e projekt propozimeve në kuadër të nën-prioriteteve 1.1 dhe 1.2, ose mund të jenë edhe të pavarura. Gjithashtu koha e zbatimit të ditëve të inovacionit preferohet të jetë gjatë vitit 2024).*

 **3. Bashkëpunimi Promovimi i aftësimit profesional dhe punësimit**

* 1. p.sh. OSHC organizon aktivitet informuese dhe seminare për biznese vendore për të promovuar diversitetin, gjithpërfshirjen dhe për të nxitur fuqizimin ekonomik të grave dhe grupeve të marginalizuara.

Aktivitetet e rregullta të një OSHC-je, ose partneri të projektit, nuk mund të konsiderohen të përshtatshme për këtë thirrje publike. Kjo ka të bëjë me aktivitetet që OSHC-ja i realizon rregullisht çdo vit (p.sh. nëse OSHC-ja e drejton ndonjë qendër të kujdesit ditor, atëherë mbështetja e një aktiviteti të tillë konsiderohet si aktivitet i rregullt. Megjithatë, nëse OSHC-ja propozon aktivitete që synojnë ta përhapin punën e saj duke sjellë më shumë përfitues apo propozon aktivitete të ndryshme dhe të reja me shfrytëzuesit ekzistues të ndonjë qendre të kujdesit ditor, atëherë nuk është aktivitet i rregullt dhe mund të financohet.

Gjithashtu aktivitete të caktuara të projektit mund të bashkefinancohen nga ana e ndonjë donatori tjetër derisa sigurohet që aktivitetet të cilat financohen nga Komuna e Skenderajt të realizohen përbrenda afatit të paraparë kohor. Projekt propozimi duhet të prezantojë qartë se çka financohet nga palët e treta dhe për çka kërkohen mjete nga kjo thirrje (Komuna e Skenderajt). Para nënshkrimit të kontratës me Komunën e Skenderajt, duhet të sigurohet dëshmia mbi disponueshmërinë e mjeteve për bashkëfinancim.

**Aktivitetet e mëposhtme nuk janë të pranueshme:**

* Sponzorizimet individuale për pjesëmarrje në punëtori, seminare, konferenca, kongrese;
* Bursat individuale për studime ose kurse trajnimi;
* Konferencat e herëpashershme (përveç nëse janë të nevojshme për realizimin e suksesshëm të projektit);
* Blerja e pajisjeve dhe punëve të rindërtimit ose rehabilitimit (përveç nëse është e nevojshme për realizimin e suksesshëm të projektit, por, madje edhe atëherë, nuk mund ta tejkalojë maksimumin e lejuar prej 30% të gjithsej buxhetit të projektit);
* Financimi i projekteve të cilat tashmë janë në progres ose janë finalizuar;
* Projektet për përfitim ekskluziv të individëve;
* Projektet që i mbështesin partitë politike;
* Ndarja e ndihmave humanitare;
* Ndarja e granteve për një palë të tretë;
* Projektet që përfshijnë shërbime të caktuara shëndetësore që tashmë mbulohen nga sistemi i kujdesit shëndetësor.

Nëse aktivitetet e mësipërme përbëjnë pjesën kryesore të projektit, komisioni i vlerësimit do të diskualifikojë projektet.

Komisioni i Vlerësimit do të diskualifikojë projektet që nuk janë në përputhje me thirrjen publike për arsyet e mëposhtme:

* + Projektet që zgjasin më pak ose më shumë se kohëzgjatja e parashikuar e projekteve sipas kësaj thirrjeje publike, më e shkurtër se 6 ose më e gjatë se 9 muaj në periudhën tetori 2024 deri në maj 2025;
	+ Projektet me një buxhet të kërkuar nën një minimum prej € 3,000.00 ose mbi një maksimum prej € 10,000.00 (LOT 1);
	+ Projektet që nuk realizohen në territorin e komunës së Skenderajt dhe nuk janë për banorët e komunës së Skenderajt;
	+ Projektet që kanë një ndërprerje në zbatimin e aktiviteteve (një ose më shumë muaj gjatë projektit nuk janë aktivitete të planifikuara në projekt);
	+ Projektet buxheti i të cilave nuk është në përputhje me rregullat e kësaj thirrjeje publike.
1. **Numri i projekt-propozimeve dhe granteve për aplikues**

Aplikanti mund të dorëzojë maksimumi një projekt propozim në kuadër të kësaj thirrjeje, i cili përmban të gjitha dokumentet e kërkuara.

1. **Ku dhe si të merret e dorëzohet dokumentacioni për aplikim**

Të gjitha informatat dhe verzioni elektronik i të gjithë pakos së dokumenteve për aplikim mund të gjenden në adresën zyrtare të komunës së Skenderajt <https://kk.rks-gov.net/skenderaj/>

Dokumentacioni për thirrjen publike në Komunën e Skenderajt mund të merret nga **data 16 korrik 2024 deri më 14 gusht 2024:**

Dokumentet e aplikimit mund të merren:

1. Duke e dërguar një kërkesë për dokumentacionin për aplikim me emrin e OSHC-së së interesuar në këtë adresë të postës elektronike: komuna.skenderaj@rks.gov.net ose personalisht, në adresën:

***Komuna e Skenderajt, Rr. 28 Nëntori***

***Drejtoria për Zhvillim Ekonomik Ndërmarrësi Inovacion dhe Turizëm,***

***kati i parë zyra nr. 11***

1. Një version elektronik i dokumentacionit për aplikim po ashtu mund të shkarkohet nga:

Faqja e internetit e komunës (<https://kk.rks-gov.net/skenderaj/>)

1. Ose duke ngarkuar personalisht USB-në me të gjitha formularët e aplikimit gjatë **takimit informues** të mbajtur me datë **25 korrik 2024.**

Seti i aplikimit përbëhet nga një kopje elektronike (USB) me dokumentacion të veçantë të detyrueshëm dhe shtesë dhe një kopje të dokumenteve që duhet të dorëzohen në formë të printuar. USB me të gjitha materialet e nevojshme për aplikim (përfshirë formularët e printuar), dorëzohet me një zarf të mbyllur me postë rekomande ose personalisht në Komunën e Skenderajt gjatë ditëve të punës (e hënë - e premte), në periudhën nga ora 08.00 deri në orën 15.00, me shënim për **Thirrjen e Tretë Publike për OSHC-të** në adresën:

***Rr. 28 Nëntori, 41000, Skenderaj***

***Drejtoria për Zhvillim Ekonomik Ndërmarrësi Inovacion dhe Turizëm***

***kati i parë zyra nr. 11***

Afati i fundit për dorëzimin e aplikacioneve është **14 gusht 2024**  në orën 15:00. Aplikacionet e pranuara pas afatit të fundit do të merren parasysh vetëm nëse vula postare tregon se ato janë dërguar para afatit të fundit zyrtar.

Aplikacionet e dërguara me anë të ndonjë mjeti tjetër (p.sh. postës elektronike) ose të dërguara në adresa të tjera **nuk do të merren në konsideratë**.

Ana e jashtme e zarfit duhet ta përmbajë emrin e thirrjes publike për projekt-propozime, emrin e plotë dhe adresën e aplikuesit, emrin e plotë të projektit dhe fjalët: **“Mos e hap para hapjes zyrtare".** Komuna do të mbajë evidencë për të gjitha projekt-propozimet e pranuara të OSHC-ve dhe do të lëshojë dëftesa përkatëse.

Para se ta dorëzojnë aplikacionin e plotë, OSHC-të aplikuese këshillohen që të vërtetojnë se dokumentacioni/aplikacioni i kërkuar është plotësuar. Kjo bëhet duke e plotësuar listën e kontrollit (Shtojca 10) e cila është pjesë përbërëse e aplikacionit.

1. **Informacione shtesë**

***Seanca informuese***  do të mbahet në Komunën e Skenderajt me 25 korrik në ora 10:00, për te cilën do te informohen OJQ-të**.**

1. **Vlerësimi dhe përzgjedhja e projekt propozimeve**

Aplikacionet e OSHC-ve do të vlerësohen nga komisioni vlerësues, i cili përbëhet nga tre përfaqësues nga Komuna e Skenderajt, një përfaqësues nga shoqëria civile dhe një observues nga projekti ReLOaD pa të drejtë vlerësimi.

**SHËNIM: OSHC-ja, përfaqësuesi i së cilës merr pjesë në Komisioni Vlerësues, nuk ka të drejtë të aplikojë.**

Aplikacioni do të vlerësohet në përputhje me sa vijon:

(1) Kriteret administrative:

* Aplikacioni plotësohet sipas Listës së Kontrollit;
* Dokumentacioni i projektit dorëzohet në formën e kërkuar me kopje elektronike (pajisje elektronike USB);
1. Kushtet që kanë të bëjnë me OSHC-në aplikuese, partnerin dhe aktivitetet:
* Vërtetimi se aplikuesi, partneri (dhe bashkëpunëtorët, nëse ka) dhe aktivitetet i plotësojnë kushtet e përcaktuara në kapitujt 3,4,5,6,7,8 dhe 9.

(3) Vlerësimi i cilësisë së projektit ideor dhe vlerësimi financiar:

Vlerësimi i cilësisë së projektit ideor, duke përfshirë buxhetin e propozuar, do të bëhet sipas kritereve të përcaktuara në Tabelën e Vlerësimit, e cila është pjesë përbërëse e këtij dokumenti.

 Janë dy lloje të kritereve të vlerësimit: **Kriteret e përzgjedhjes** dhe **kriteret e ndarjes së fondeve**

Qëllimi i **kritereve të përzgjedhjes** është vlerësimi i aftësive financiare dhe operacionale të aplikuesve për t’u siguruar se ata:

* Kanë fonde të qëndrueshme dhe të mjaftueshme për aktivitetet e rregullta të tyre gjatë tërë periudhës së zbatimit të projektit;
* I posedojnë kapacitetet profesionale dhe kualifikimet e nevojshme për zbatimin e suksesshëm të projektit. E njëjta vlen edhe për partnerët e aplikuesit.

**Kriteret e ndarjes së fondeve** sigurojnë që cilësia e projekteve të paraqitura vlerësohet në bazë të fushave prioritare të përcaktuara dhe se fondet miratohen në bazë të aktiviteteve që e maksimizojnë ndikimin e përgjithshëm të kësaj thirrjeje publike. Këto kritere i referohen rëndësisë së projektit të propozuar, përshtatjes së projektit me qëllimin e thirrjes publike dhe fushat prioritare, cilësinë e projektit, rezultatet e pritshme, qëndrueshmërinë e projektit dhe kosto-efektivitetin e fondeve të kërkuara.

***Sistemi i vlerësimit:***

Kriteret e notimit ndahen në rubrika dhe nën-seksione. ***Secili nën-seksion duhet të vlerësohet me nota të caktuara nga 1 deri në 5 në këtë mënyrë: 1 = shumë keq; 2 = keq; 3 = përshtatshëm; 4 = mirë; 5 = shumë mirë.*** Çdo anëtar i komisionit e plotëson një tabelë të vlerësimit individual, ndërsa të gjithë anëtarët e nënshkruajnë tabelën e vlerësimit përmbledhës për secilin projekt-propozim. Rangimi i projekt-propozimeve bëhet në atë mënyrë që projekt-propozimi i radhitur si i pari është ai me notën më të lartë, i pasuar nga projekt-propozimi me notën tjetër më të ulët e deri te projekt-propozimi me notat më të ulëta.

Vetëm projektet me rezultate prej 50 ose më shumë do të merren në shqyrtim të mëtejshëm, meqë propozimet nën këtë prag nuk i kanë përmbushur standardet e përcaktuara.

Për t'u marrë në konsideratë për financim, projektet duhet të marrin 75 ose më shumë pikë gjatë procesit të vlerësimit. Vendimi për aprovimin e grantit bazohet në numrin total të projekteve që mund të financohen në kuadër të fondeve në dispozicion. Këto kufizime janë vendosur në mënyrë që të përcaktohet cilësia minimale e projekt-propozimeve dhe të sigurohet vlera më e mirë për para.

**Tabela e Vlerësimit**

|  |  |  |
| --- | --- | --- |
| **Seksioni**  | **Pikët maksimale** | **Pikët e marra** |
| 1. Kapacitetet financiare dhe operative | 15 |  |
| 1.1 A kanë aplikanti dhe partnerët **përvojë të mjaftueshme në menaxhim projektesh?** | 5 |  |
| 1.2 A kanë aplikanti dhe partnerët **kapacitete të mjaftueshme profesionale dhe përvojë të dokumentuar në komunë?** (njohuri specifike në fushën relevante dhe demonstrim i përvojës së punës)[[5]](#footnote-6) | 5 |  |
| 1.3. A kanë aplikanti dhe partnerët **kapacitete të mjaftueshme financiare?** (përfshirë stafin, pajisjet dhe kapacitetet për menaxhim financiar)?(Nëse aplikanti ose partneri kanë menaxhuar shumat që janë 50% e vlerës së kërkuar të projektit duhet të marrin 1 pikë; 75% = 3 pikë, dhe 100% e më shumë numrin maksimal të pikëve). | 5 |  |
| **2. Relevanca** | 25 |  |
| 2.1. Sa relevant është projekti krahasuar me **synimin** dhe me një apo më shumë përparësi e përcaktuara në thirrjen publike?Shënim: 5 pikë (shumë mirë) mund të jepen vetëm nëse projekti trajton të paktën njërën prej përparësive. | 5 |  |
| 2.2 A janë palët e interesit të përcaktuara qartë dhe të zgjedhura në mënyrë strategjike (agjentët, përfituesit përfundimtarë, **grupet e synuara)?** | 5 |  |
| 2.3 A janë nevojat e grupit të synuar dhe përfituesve përfundimtarë të përcaktuara qartë dhe a i trajton projekti ato në mënyrën e duhur? | 5 |  |
| 2.4 A përfshin projekti vlerë të shtuar, si qasje inovative dhe modele të praktikës së mirë? | 5 |  |
| 2.5 A i mbështet projekti grupet në nevojë? (Promovimi i barazisë gjinore dhe i fuqizimit të grave, mbrojtja e mjedisit, bashkëpunimi ndërkombëtar, rinia, etj.) | 5 |  |
| **3. Metodologjia** | 20 |  |
| 3.1 A përshtaten **plani i aktiviteteve** dhe **aktivitetet** e propozuara në mënyrë logjike dhe praktike me qëllimet dhe rezultatet e pritshme? | 5 |  |
| 3.2 Sa konsistente është skema e përgjithshme e projektit? (veçanërisht, a e pasqyron analizën e problemeve të identifikuara, faktorët e mundshëm të jashtëm) | 5 |  |
| 3.3 A është i kënaqshëm **niveli i përfshirjes së partnerëve** në zbatimin e projektit? Shënim: nëse nuk ka asnjë partner pikët e përfituara do të jenë 1. | 5 |  |
| 3.4 A janë përfshirë në projekt **tregues objektivisht të matshëm**? | 5 |  |
| **4. Qëndrueshmëria** | 25 |  |
| 4.1 A do të kenë veprimtaritë e propozuara **ndikim konkret** tek grupet e synuara? | 5 |  |
| 4.2 A do të ketë projekti **ndikime të shumëfishta**? (përfshirë mundësinë e zbatimit në grupe të tjera të synuara ose në vende të tjera dhe/ose shtrirjen e ndikimit të veprimtarive si dhe shkëmbimin e informacionit për përvojën e fituar gjatë zbatimit të projektit) | 5 |  |
| 4.3 A janë rezultatet e pritshme të veprimtarive të sugjeruara **të qëndrueshme nga ana institucionale**? (a do të ekzistojnë strukturat që mundësuan veprimtaritë e projektit pas përfundimit të projektit? A do të ketë pronësi lokale mbi rezultatet e projektit?) | 5 |  |
| 4.4 A janë rezultatet e **pritshme të qëndrueshme**? (aty ku është rasti, përmendni ndikimin strukturor të veprimtarive të zbatuara – përmirësime në kuadrin ligjor, metoda, kodin e sjelljes, etj.) | 5 |  |
| 4.5 A ka mundësi që rezultatet/arritjet e pritshme afatgjata do të ndikojnë në kushtet ekonomike lokale dhe/ose cilësinë e jetës në zonën e synuar? | 5 |  |
| **5. Buxheti dhe efikasiteti i kostos** | 15 |  |
| 5.1 A është i kënaqshëm raporti ndërmjet shpenzimeve të parashikuara dhe rezultateve të pritshme? | 5 |  |
| 5.2 A është kostoja e sugjeruar e nevojshme për zbatimin e projektit? | 5 |  |
| 5.3 Buxheti* a është buxheti i qartë dhe a përfshin edhe pjesën përshkruese? (përfshirë shpjegimet për pajisjet teknike)
* a përmbushet parimi që kostoja administrative dhe e personelit nuk mund të jetë mbi 30% e buxhetit total?
* a është buxheti me ndjeshmëri gjinore?
* a janë përfshirë CV-të dhe përshkrimet e punës, aty ku është e nevojshme?
 | 5 |  |
| **Pikët totale maksimale** | 100 |  |

**Shënim për seksionin 1 të tabelës së vlerësimit - Kapacitetet financiar dhe operacional te aplikuesit**

Në rast se gjithsej pikët në seksionin 1 janë më pak se 10, projekt-propozimi do të përjashtohet nga procesi i vlerësimit të mëtejmë, pasi që organizata nuk i ka kapacitetet minimale për ta siguruar zbatimin cilësor të projektit të propozuar.

**Shënim për seksionin 2. Relevanca**

Në rast se gjithsej pikët në seksionin 2 janë më pak se 18, projekt-propozimi do të përjashtohet nga shqyrtimi i mëtejmë, pasi që pikët nënkuptojnë se, edhe pse aplikuesi i plotëson kapacitetet

financiare dhe operacionale, koncepti i projektit nuk është relevant apo nuk është në përputhje me prioritetet e thirrjes publike dhe projekti nuk i trajton nevojat e komunitetit lokal.

**Njoftim për** **rezultatet e thirrjes publike**

Të gjithë aplikuesit, pavarësisht se a aprovohen apo refuzohen projekt-propozimet e tyre për financim, do të njoftohen me shkrim për rezultatet brenda 30 ditëve pas mbylljes së thirrjes publike. Rezultatet do të publikohen në faqen e internetit të Komunës së Skenderajit (<https://kk.rks-gov.net/skenderaj/>), në tabelën e njoftimeve të komunës. Vendim për refuzimin e një projekt-propozimi do të merret nëse:

* OShC-ja aplikuese, ose njëri apo më shumë nga partnerët e saj, nuk i plotësojnë kriteret e thirrjes publike;
* Aktivitetet e projektit janë të papranueshme (p.sh. aktivitetet e propozuara i tejkalojnë suazat e thirrjes publike, kohëzgjatja e projektit e tejkalon periudhën kohore maksimale të lejuar ose është më pak se minimumi, shuma e fondeve të kërkuara e tejkalon shumën maksimale ose është më e ulët se minimumi etj.);
* Projekt-propozimi nuk ka qenë relevant; kapacitetet financiare dhe operacionale të aplikuesit nuk janë të mjaftueshme ose projektet e përzgjedhura për financim kanë qenë superiore (kanë marrë nota më të larta);
* Cilësia e projekt-propozimit ka qenë teknikisht dhe financiarisht më e ulët krahasuar me projektet e përzgjedhura për financim.

**Kushtet që kanë të bëjnë me zbatimin e projektit të OSHC-së pas aprovimit zyrtar**

Pas vendimit për dhënien e grantit për një organizatë të shoqërisë civile, projekti i së cilës është miratuar, Komuna e Skenderajt do të ofrojë një kontratë të përshtatshme për zbatimin e projektit. Organizatat e shoqërisë civile, projektet e të cilave miratohen, do t'u kërkohet të përkthejnë projekt propozimin, rishikimin e buxhetit, kornizën logjike dhe planin e veprimit në anglisht dhe t'ia dorëzojnë Komunës së Skenderajt në mënyrë elektronike përpara nënshkrimit të kontratës.

Përpara nënshkrimit të kontratës së Komuna e Skenderajt ka të drejtë të kërkojë nga organizata e shoqërisë civile që të bëjë ndryshime të caktuara në propozim-projektin në mënyrë që të jetë në përputhje me rregullat dhe procedurat për zbatimin e projektit sipas metodologjisë së ReLOaD dhe kësaj thirrjeje.

**LISTA E SHTOJCAVE**

**Shtojca 1** Projekt Propozimi

**Shtojca 2** Ndarja e Buxhetit

**Shtojca 3** Korniza Logjike

**Shtojca 4** Plani i Aktivitetit dhe Vizibilitetit

**Shtojca 5** Forma Identifikuese Administrative

**Shtojca 6** Forma Identifikuese Financiare

**Shtojca 7** Deklarata e Përshtatshmërisë

**Shtojca 8** Deklarata e Partneritetit (në rast se aplikohet)

**Shtojca 9** Deklarata për financimin e dyfishtë

**Shtojca 10** Lista Kontrolluese

**Shtojca 11** Objektivat e Zhvillimit të Qëndrueshëm (OZHQ)

**Shënim për OZHQ-të:** Dokumenti “Objektivat e Zhvillimit të Qëndrueshëm” (Shtojca 11) ka karakter informativ për organizatat e shoqërisë civile me synimin për ta bërë më të lehtë për OSHC-të vendosjen e objektivave të projektit dhe lidhjen e tyre me qëllimet globale të zhvillimit të qëndrueshëm.

|  |
| --- |
| Afatet kohore të thirrjes dhe madhësia e granteve  |
| Diskutimi publik i prioriteteve të thirrjes | **04.07.2024** |
| Lansimi zyrtar i thirrjes | **16.07.2024 / 10:00h**  |
| Afati i fundit për sqarime dhe pyetje:  | **08.08.2024** |
| Afati i fundit për aplikim | **14.08.2024 / 15:00h**  |
| Vlerësimi i aplikacioneve të pranuara dhe shpallja e rezultateve | **21.08.2024** |
| Pranimi dhe shqyrtimi i ankesave eventuale | **28.08.2024** |
| Fillimi i zbatimit të projekteve | **09.10.2024** |
| Kohëzgjatja maksimale e zbatimit të projekteve | **6-9 muaj**  |
| Fondi i përgjithshëm i thirrjes  | **53,000.00 Euro**  |
| Madhësia e grantit  | **Mininum: 3,000.00 Euro** **Maksimum: 10,000.00 Euro**  |

1. Siç thuhet në Kodin e Praktikës së Mirë të Pjesëmarrjes Civile në Procesin e Vendimmarrjes të Këshillit të Evropës (KE) 1, termi "pjesëmarrje qytetare" u referohet OJQ-ve dhe "shoqërisë civile të organizuar, duke përfshirë grupet vullnetare, organizatat jofitimprurëse, shoqatat , fondacionet, organizatat bamirëse si dhe grupet gjeografike apo grupet e bashkësive të interesit dhe avokimit” që i kontribuojnë në mënyrë aktive zhvillimit dhe realizimit të demokracisë dhe të drejtave të njeriut. [↑](#footnote-ref-2)
2. <https://www.ks.undp.org/content/kosovo/en/home/operations/projects/poverty_reduction/regional-programme-on-local-democracy-in-the-western-balkans--re.html> [↑](#footnote-ref-3)
3. Shpenzimet e përgjithshme dhe administrative përfshijnë të gjitha shpenzimet pa shitje. Këto shpenzime përfshijnë gjërat siç janë, pagat e menaxhmentit, tarifat e kontabilitetit dhe shpenzimet e tjera që përdoren për ta drejtuar projektin. [↑](#footnote-ref-4)
4. *Komisioni i Vlerësimit rezervon të drejtën të verifikojë nëse projekt propozimet e dorëzuara të të gjithë aplikantëve dhe bashkë-aplikantëve financohen/mbështeten nga donatorë të tjerë.* [↑](#footnote-ref-5)
5. Demonstrimi i përvojës së punës nënkupton dorëzimin e raporteve narrative vjetore duke përfshirë financat, planet e punës, materialet e vizibilitetit ose dokumentet tjera mbështetëse për aktivitetet e realizuara në komunën e caktuar. [↑](#footnote-ref-6)